ผู้หญิงที่ตัดมดลูก เหลือมดลูกข้างเดียว จะเริ่มเข้าสู้วัยทองเร็วกว่าปกติมั๊ยคะ จำเป็นต้องทานยาปรับโฮโมนอะไรมั๊ย
สวัสดีค่ะ หากตัดออกไปข้างเดียว น่าจะหมายถึงการตัดรังไข่ ไม่ใช่มดลูก เพราะปกติมดลูกจะมีเพียงแค่ 1 มดลูกเท่านั้นค่ะการตัดรังไข่ออกไป 1 ข้าง แล้วเหลืออีก 1 ข้างนั้น รังไข่ข้างที่เหลือก็จะยังคงทำหน้าที่ผลิตฮอร์โมนได้เท่าปกติ ไม่แตกต่างกับคนที่มีรังไข่ 2 ข้าง และในหลายการศึกษา ก็ไม่พบว่าผู้ที่ตัดรังไข่ออกไป 1 ข้าง จะเข้าสู่วัยหมดประจำเดือนเร็วกว่าคนที่มีรังไข่ 2 ข้างค่ะ แต่ในบางการศึกษาก็พบว่าอาจเข้าสู่วัยหมดประจำเดือนเร็วขึ้นได้ อย่างไรก็ตาม หากยังไม่ได้เข้าสู่วัยหมดประจำเดือน ก็ไม่จำเป็นต้องทานยาฮอร์โมนเสริมเข้าไปค่ะ เพราะไม่ได้ช่วยเพิ่มระยะเวลาที่จะเข้าสู่วัยทองแต่อย่างใด การจะทานยาฮอร์โมนควรทานเมื่อเข้าสู่วัยหมดประจำเดือนจริงๆ และมีข้อบ่งชี้ในการทานค่ะ เช่น มีอาการของวัยหมดประจำเดือนมากจนรบกวนการใช้ชีวิตประจำวัน หรือประจำเดือนหมดก่อนอายุ 45 ปี เป็นต้น